b'\n_START_ARTICLE_\nBas C. van Fraassen\n_START_PARAGRAPH_\nBaastian Cornelis van Fraassen (s. 5. huhtikuuta 1941 Alankomaat) on yhdysvaltalainen tieteenfilosofiaan erikoistunut filosofi ja loogikko, joka toimii San Franciscon yliopiston filosofian laitoksella. H\xc3\xa4n on tunnettu tieteenfilosofisesta n\xc3\xa4kemyksest\xc3\xa4, jota kutsutaan konstruktiiviseksi empirismiksi. T\xc3\xa4m\xc3\xa4n n\xc3\xa4kemyksen mukaan tieteelle on riitt\xc3\xa4v\xc3\xa4\xc3\xa4 se, ett\xc3\xa4 sen teoriat ovat empiirisesti adekvaatteja. Konstruktiivinen empirismi suhtautuu kriittisesti tieteelliseen realismiin ja tieteelliseen materialismiin. H\xc3\xa4nen kriitikkonaan on toiminut muun muassa Paul Churchland._NEWLINE_Van Fraassen on syntynyt Alankomaissa ja muuttanut sielt\xc3\xa4 Kanadaan vuonna 1956. H\xc3\xa4n valmistui Albertan yliopistosta, filosofian oppiaineesta 1963 (Bachelor of Arts) ja jatko-opinnoista Pittsburghin yliopistosta, filosofian oppiaineesta vuonna 1966 (Master of Arts). Sen j\xc3\xa4lkeen h\xc3\xa4n on ty\xc3\xb6skennellyt Yalen, Toronton, Etel\xc3\xa4-Kalifornian ja Princetonin yliopistoissa.'